CELEX: 52016PC0508
Language: da
Date: 2016-08-17
Title: Forslag til RÅDETS AFGØRELSE om fastlæggelse af den holdning, der skal indtages af Unionen med hensyn til ændringerne af bilagene til den europæiske konvention om international transport af farligt gods ad vej (ADR) og af bestemmelserne, der er knyttet som bilag til den europæiske konvention om international transport af farligt gods ad indre vandveje (ADN)

EUROPA-KOMMISSIONEN
            Bruxelles, den 17.8.2016
            COM(2016) 508 final
            2016/0248(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages af Unionen med hensyn til ændringerne af bilagene til den europæiske konvention om international transport af farligt gods ad vej (ADR) og af bestemmelserne, der er knyttet som bilag til den europæiske konvention om international transport af farligt gods ad indre vandveje (ADN) 
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
            
               
                  Forslaget til Rådets afgørelse har til formål at fastlægge Den Europæiske Unions holdning med hensyn til ændringer af bilagene til den europæiske konvention om international transport af farligt gods ad vej (ADR) og af bestemmelserne, der er knyttet som bilag til den europæiske konvention om international transport af farligt gods ad indre vandveje (ADN), som finder anvendelse fra den 1. januar 2017. 
               
               
                  Ved ovennævnte bilag og bestemmelser, der er almindeligt kendt som bilagene til ADR og bestemmelserne, der er knyttet som bilag til ADN, reguleres den internationale transport af farligt gods ad vej og ad indre vandveje mellem medlemmer af De Forenede Nationers Økonomiske Kommission for Europa (FNECE), der også er kontraherende parter i ADR og ADN. 
               
            
            
               Udviklingen inden for transport af farligt gods ad vej og indre vandveje, både inden for Unionen og mellem Unionen og dens nabolande, er et centralt element i den europæiske fælles transportpolitik og sikrer grundlaget for driften af alle industrisektorer, der fremstiller eller anvender de varer, der er klassificeret som farlige i henhold til ADR og ADN. En tilpasning af disse aftaler til den tekniske og videnskabelige udvikling er derfor afgørende for at åbne mulighed for at udvikle transporten og dermed forbundne industrisektorer i den økonomiske kæde.  Ændringerne tilsigter at tilpasse ADR og ADN til FN-modelregulativet, herunder nye definitioner, klassificeringskriterier og FN-numre, krav til emballage/mærkning, ajourføring af de gældende standarder og tekniske bestemmelser samt redaktionelle ændringer.
            
            
               
            
            
               2.RESULTATER AF HØRINGER AF INTERESSEREDE PARTER OG AF KONSEKVENSANALYSER 
            
            
               
                  De internationale bestemmelser vedrørende transport af farligt gods fastsættes i forskellige internationale organisationer såsom De Forenede Nationers Økonomiske Kommission for Europa (FNECE) og forskellige særorganisationer under De Forenede Nationer, Den Internationale Organisation for International Jernbanebefordring (OTIF) og Centralkommissionen for Sejlads på Rhinen (CCNR). Da reglerne skal være forenelige indbyrdes, er der udviklet et komplekst internationalt system for samordning og harmonisering mellem de organisationer, der deltager i dette arbejde. Bestemmelserne tilpasses i en cyklus på to år. 
               
               
                  En bred vifte af eksperter fra den offentlige og private sektor er blevet hørt under udarbejdelsen af disse ændringer. I forbindelse med udarbejdelsen af disse ændringer er følgende tekniske møder gennemført: 
               
               
                  af De Forenede Nationers ekspertgruppe for transport af farligt gods på dennes
               
            
            
               1) 43. møde i Genève, den 24. – 28. juni 2013
            
            
               2) 44. møde i Genève, den 25. november – 4. december 2013 
            
            
               3) 45. møde i Genève, den 23. juni – 2. juli 2014 og
            
            
               
                  4) 46. møde i Genève, den 1. – 9. december 2014
               
               
                  af FNECE's – OTIF's fælles møde mellem ekspertudvalget vedrørende RID og arbejdsgruppen for transport af farligt gods på 
               
               
                  1) efterårsmødet i 2014 i Genève, den 15. – 19. september 2014
               
               
                  2) forårsmødet i 2015 i Bern, den 23. – 27. marts 2015
               
               
                  3) efterårsmødet i 2015 i Genève, den 15. – 25. september 2015 og
               
            
         
         
            
               
                  4) forårsmødet i 2016 i Bern, den 14. – 18. marts 2016 
               
               
                  på møderne i arbejdsgruppen for transport af farligt gods – WP.15 som følger: 
               
               
                  1) forårsmødet i 2014 i Genève, den 6. – 9. maj 2014 
               
               
                  2) efterårsmødet i 2014 i Genève, den 3. – 7. november 2014 
               
               
                  3) forårsmødet i 2015 i Genève, den 4. – 7. maj 2015 
               
               
                  4) efterårsmødet i 2015 i Genève, den 9. – 13. november 2015 og
               
               
                  5) forårsmødet i 2016 i Genève, den 9. – 13. maj 2016 
               
               
                  på mødet i administrationsudvalget for den europæiske konvention om international transport af farligt gods ad indre vandveje (ADN) på grundlag af sikkerhedsudvalgets forslag som følger:
               
               
                  1) sommermødet i 2014 i Genève, den 25. – 29. august 2014
               
               
                  2) vintermødet i 2015 i Genève, den 27. – 30. januar 2015
               
               
                  3) sommermødet i 2015 i Genève, den 24. – 28. august 2015
               
               
                  4) vintermødet i 2016 i Genève, den 25. – 29. januar 2016.
               
               
                  På disse møder er de enkelte forslag til ændringer blevet analyseret og behandlet af ekspertudvalgene. I de fleste tilfælde er den anbefalede foranstaltning vedtaget med enstemmighed. Visse forslag er anbefalet af et flertal af eksperterne. Arbejdsgruppen for transport af farligt gods – WP.15 traf afgørelse om disse forslag på hvert eneste af ovennævnte møder. 
               
            
            
               Procedure for ændringer af bilagene til ADR og ADN
            
            
               
                  Ifølge kapitel VII vedrørende afstemning i vedtægterne og forretningsordenen for arbejdsgruppen for transport af farligt gods (WP.15) har alene fuldgyldige deltagere en stemme i WP.15, og dette organs afgørelser skal som hovedregel træffes ved konsensus. Afstemning i WP.15 foregår ved håndsoprækning. 
               
               
                  Når arbejdsgruppen for transport af farligt gods – WP.15 har truffet sin afgørelse, skal ethvert forslag om ændring af bilagene til ADR ifølge artikel 14 i ADR anses for vedtaget, medmindre mindst en tredjedel af de kontraherende parter, eller fem, hvis en tredjedel er mere end fem, skriftligt har fremsat deres indvendinger mod den foreslåede ændring over for FN's generalsekretær senest tre måneder efter, at denne har udsendt forslaget. 
               
               
                  De ændringer, som denne gang er vedtaget af WP.15, og som er angivet i de dokumenter, der er indeholdt i bilaget til dette forslag, er sendt til FN's generalsekretær, således at de kan meddeles til ADR's kontraherende parter den 1. juli 2016 med henblik på godkendelse i overensstemmelse med proceduren i artikel 14 i ADR, og de er tilgængelige online
                     1
                  .
               
               
                  Når administrationsudvalget for ADN har truffet sin afgørelse, skal ændringerne af bilagene til ADN ifølge artikel 20 i ADN anses for vedtaget, medmindre mindst en tredjedel af de kontraherende parter, eller fem, hvis en tredjedel er mere end fem, skriftligt har fremsat deres indvendinger mod den foreslåede ændring over for FN's generalsekretær senest tre måneder efter, at denne har udsendt forslaget.
               
               
                  De ændringer, som denne gang er vedtaget af administrationsudvalget for ADN, og som er angivet i de dokumenter, der er indeholdt i bilaget til dette forslag, er sendt til FN's generalsekretær, således at de kan meddeles til ADN's kontraherende parter den 1. juli 2016 med henblik på godkendelse i overensstemmelse med proceduren i artikel 20 i ADN, og de er tilgængelige online
                     2
                  .
               
            
            
               3.JURIDISKE ASPEKTER AF FORSLAGET
            
         
         
            
               
                   Den Europæiske Union er ikke kontraherende part i ADR og ADN. Den omstændighed, at Den Europæiske Union ikke har tiltrådt en international aftale, er ikke til hinder for, at den kan udøve sin kompetence ved inden for rammerne af sine institutioner at fastlægge en holdning, der skal indtages på dennes vegne i det organ, som aftalen har nedsat, bl.a. derved, at de medlemsstater, der har tiltrådt aftalen, optræder solidarisk i Unionens interesse (jf. dommen i sagen Tyskland mod Rådet, sag C-399/12 ("OIV"), præmis 52 og den retspraksis, der henvises til).
               
               
                  Der er i øjeblikket 48 kontraherende parter i ADR, og alle EU's medlemsstater er kontraherende parter i denne aftale. Der er 18 kontraherende parter i ADN, og 13 EU-medlemsstater er kontraherende parter i denne aftale. 
               
               
                  Siden den 1. januar 1997 har Den Europæiske Union anvendt bestemmelserne i ADR i forbindelse med vejtransport af farligt gods i EU – i første omgang i overensstemmelse med Rådets direktiv 94/55/EF af 21. november 1994 om indbyrdes tilnærmelse af medlemsstaternes lovgivning om transport af farligt gods ad vej
                     3
                  . I 2008 blev direktiv 94/55/EF erstattet af direktiv 2008/68/EF, som viderefører principperne i den foregående retsakt. Siden den 1. januar 2009 har Den Europæiske Union anvendt bestemmelserne i ADN i forbindelse med transport af farligt gods ad indre vandveje. 
               
               
                  I artikel 4 i direktiv 2008/68/EF er det fastsat, at "transport af farligt gods mellem medlemsstaterne og tredjelande er tilladt, hvis kravene i ADR, RID eller ADN overholdes, medmindre andet fremgår af bilagene". Af 12. betragtning fremgår endvidere, at "Det bør være tilladt at anvende transportmidler, der er indregistreret i tredjelande, til at udføre international transport af farligt gods på en medlemsstats område, hvis de overholder de relevante bestemmelser i ADR, RID eller ADN og dette direktiv". 
               
               
                  Medmindre et tilstrækkeligt antal parter har fremsat indvendinger, forventes ændringerne i henhold til dette forslag at træde i kraft pr. 1. januar 2017 og blive bindende. 
               
               
                  Retsgrundlaget for forslaget til Rådets afgørelse er artikel 91 i TEUF sammenholdt med artikel 218, stk. 9, i TEUF.
               
               
                  Forslagets artikel 1 omfatter en udførlig liste over de planlagte ændringer sammen med en bekræftelse af, at de kan accepteres af Unionen. De påtænkte ændringer anses for velegnede til at sikre transport af farligt gods på en omkostningseffektiv måde, hvor der tages højde for den teknologiske udvikling, og de kan derfor støttes.
               
               
                  4.
                        GENNEMFØRELSE I DEN EUROPÆISKE UNION
               
               
                  Ovennævnte ændringer vil i det omfang, de bliver bindende, skulle indarbejdes i direktiv 2008/68/EF om indlandstransport af farligt gods, ifølge hvilket der anvendes ensartede regler for transport af farligt gods ad vej, med jernbane eller ad indre vandveje inden for eller mellem medlemsstaterne. Til dette formål er Kommissionen bemyndiget til at tilpasse bilag I, del I.1, og bilag III, del III.1, til direktiv 2008/68/EF til den videnskabelige og tekniske udvikling. Når indsigelsesperioden for så vidt angår meddelelsen fra FN's generalsekretær er udløbet, vil Kommissionen iværksætte tilpasningsprocessen.
               
            
            
            
               2016/0248 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages af Unionen med hensyn til ændringerne af bilagene til den europæiske konvention om international transport af farligt gods ad vej (ADR) og af bestemmelserne, der er knyttet som bilag til den europæiske konvention om international transport af farligt gods ad indre vandveje (ADN) 
            
            
               RÅDET FOR DEN EUROPÆISKE UNION HAR—
            
            
               under henvisning til traktaten om Den Europæiske Unions funktionsmåde, særlig artikel 91 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Unionens aktiviteter i sektoren for transport af farligt gods bør tilsigte at forbedre transportsikkerheden, beskytte miljøet og lette den internationale transport.
            
            
               (2)Unionen er ikke kontraherende part i den europæiske konvention om international transport af farligt gods ad vej (herefter benævnt "ADR") og den europæiske konvention om international transport af farligt gods ad indre vandveje (herefter benævnt "ADN"). Denne omstændighed er imidlertid ikke til hinder for, at den kan udøve sin kompetence ved inden for rammerne af sine institutioner at fastlægge en holdning, der skal indtages på dennes vegne i det organ, som aftalen har nedsat, bl.a. derved, at de medlemsstater, der har tiltrådt aftalen, optræder solidarisk i dens interesse.
            
         
         
            
               (3)Alle medlemsstater er kontraherende parter i og anvender ADR, og 13 EU-medlemsstater er kontraherende parter i og anvender ADN.
            
            
               (4)Ved Europa-Parlamentets og Rådets direktiv 2008/68/EF
                  4
                fastsættes krav til transport af farligt gods ad vej, med jernbane eller ad indre vandveje inden for eller mellem medlemsstaterne, idet der henvises til ADR og ADN. I direktivets artikel 4 er det endvidere fastsat, at "Transport af farligt gods mellem medlemsstaterne og tredjelande er tilladt, hvis kravene i ADR, RID eller ADN overholdes, medmindre andet fremgår af bilagene.".
            
            
               (5)I overensstemmelse med de procedurer, der er fastsat i artikel 14 i ADR henholdsvis i artikel 20 i ADN, vedtog arbejdsgruppen for transport af farligt gods – WP.15 og administrationsudvalget for ADN i løbet af den toårige periode 2014-2016 visse ændringer, der forventes at træde i kraft den 1. januar 2017. 
            
            
               (6)Disse ændringer, der vedrører tekniske standarder eller fælles tekniske beskrivelser, har til formål at garantere en sikker og effektiv transport af farligt gods, samtidig med at der tages hensyn til den videnskabelige og tekniske udvikling i sektoren og udviklingen af nye stoffer og genstande, der frembyder fare under transporten. Udviklingen inden for transport af farligt gods ad vej og indre vandveje, både inden for Unionen og mellem Unionen og dens nabolande, er et centralt element i den fælles transportpolitik og sikrer grundlaget for driften af alle industrisektorer, der fremstiller eller anvender de varer, der er klassificeret som farlige i henhold til ADR og ADN. 
            
            
               (7)Alle de foreslåede ændringer er berettigede og gavnlige, og Unionen bør derfor støtte dem —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, som Den Europæiske Union skal indtage til de foreslåede ændringer af bilagene til ADR og af bestemmelserne, der er knyttet som bilag til ADN, skal være i overensstemmelse med bilaget til denne afgørelse.
            
            
               Der kan aftales mindre ændringer af denne holdning, uden at Rådet træffer yderligere afgørelse.
            
            
               Artikel 2
            
            
               Unionens holdning, jf. artikel 1, skal fremføres af de medlemsstater, der er kontraherende parter i ADR og ADN, idet de handler i fællesskab i Unionens interesse.
            
            
               Artikel 3
            
            
            
               Afgørelser truffet af arbejdsgruppen for transport af farligt gods (WP.15) og sikkerhedsudvalget for ADN offentliggøres i Den Europæiske Unions Tidende med angivelse af deres ikrafttræden. 
            
            
               Artikel 4
            
            
               Denne afgørelse træder i kraft på dagen for vedtagelsen. 
            
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  http://www.unece.org/trans/main/dgdb/wp15/wp15rep.html.
               
               
                  
                     (2)
                  http://www.unece.org/trans/main/dgdb/adn/adn_rep.html.
               
               
                  
                     (3)
                  EFT L 263 af 4.11.1995, s. 18.
               
               
                  
                     (4)
                  Europa-Parlamentets og Rådets direktiv 2008/68/EF af 24. september 2008 om indlandstransport af farligt gods, EUT L 260 af 30.9.2008, s. 13.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 17.8.2016
            COM(2016) 508 final
            BILAG
            til
            Forslag til Rådets afgørelse 
            om fastlæggelse af den holdning, der skal indtages af Unionen med hensyn til ændringerne af bilagene til den europæiske konvention om international transport af farligt gods ad vej (ADR) og af bestemmelserne, der er knyttet som bilag til den europæiske konvention om international transport af farligt gods ad indre vandveje (ADN)
            
               
         
         
            
               BILAG
            
            
               til
            
            
               Forslag til Rådets afgørelse 
            
            
               om fastlæggelse af den holdning, der skal indtages af Unionen med hensyn til ændringerne af bilagene til den europæiske konvention om international transport af farligt gods ad vej (ADR) og af bestemmelserne, der er knyttet som bilag til den europæiske konvention om international transport af farligt gods ad indre vandveje (ADN)
               
            
                     
                        Forslag
                     
                  
                  
                     
                        Referencedokument
                     
                  
                  
                     
                        Meddelelse
                     
                  
                  
                     
                        Genstand
                     
                  
                  
                     
                        Bemærkninger
                     
                  
                  
                     
                        EU's holdning
                     
                  
               
                     
                        1
                     
                  
                  
                     
                        ECE/TRANS/WP.15/231
                     
                  
                  
                     
                        C.N.443.2016.TREATIES-XI.B.14
                     
                  
                  
                     
                        Forslag til ændringer af bilag A og B til ADR
                     
                  
                  
                     
                        Teknisk konsensus i arbejdsgruppen for transport af farligt gods – WP.15.
                     
                  
                  
                     
                        Tilslutter sig ændringerne.
                     
                  
               
                     
                        2
                     
                  
                  
                     
                        ECE/TRANS/WP.15/231/Corr.1
                     
                  
                  
                     
                        C.N.443.2016.TREATIES-XI.B.14
                     
                  
                  
                     
                        Forslag til ændringer af bilag A og B til ADR
                     
                  
                  
                     
                        Teknisk konsensus i arbejdsgruppen for transport af farligt gods – WP.15.
                     
                  
                  
                     
                        Tilslutter sig ændringerne.
                     
                  
               
                     
                        3
                     
                  
                  
                     
                        ECE/TRANS/WP.15/231/Add.1
                     
                  
                  
                     
                        C.N.443.2016.TREATIES-XI.B.14
                     
                  
                  
                     
                        Forslag til ændringer af bilag A og B til ADR
                     
                  
                  
                     
                        Teknisk konsensus i arbejdsgruppen for transport af farligt gods – WP.15.
                     
                  
                  
                     
                        Tilslutter sig ændringerne.
                     
                  
               
                     
                        4
                     
                  
                  
                     
                        ECE/ADN/36
                     
                  
                  
                     
                        C.N.444.2016.TREATIES-XI.D.6
                     
                  
                  
                     
                        Forslag til ændringer af de bestemmelser, der er knyttet som bilag til ADN 
                     
                  
                  
                     
                        Teknisk konsensus i administrationsudvalget
                     
                  
                  
                     
                        Tilslutter sig ændringerne.